Dňa 16.9.2021 sa uskutočnila komisia pre šport, kultúru a vzdelávanie s nasledovným programom:

1. Otvorenie
2. Plán kultúrnych akcií na rok 2022
3. Nárast počtu detí v MŠ a ZŠ (využitie bývalej budovy CHVB )
4. Schválenie materiálov do kroniky za rok 2019
5. Rôzne

Komisie za zúčastnili : Predseda: poslanec Roman Áč.
Členovia:  poslankyňa Mgr. Lucia Bubánová, Jarmila Holovičová, Ing. Martin Junas., Marián Bugár

Prísediaci: starostka p.Božena Krajčovičová, Danka Halašková,Michaela Oravcová, Katarína Mojžišová, Martina Baračková, Petronela Lehutová,

K bodu 1 /

Stretnutie komisie otvoril predseda komisie Roman Áč . Privítal členov komisie a prísediacich na zasadnutí komisie. Skonštatoval, že komisia je uznášaniaschopná.

K bodu 2 /

Komisia bola oboznámená so zoznamom plánovaných kultúrnych akcií, ktoré bude obec organizovať v roku 2022. V roku 2022 je naplánovaných 30 podujatí organizovaných obcou +

Podujatie „Slávnosti Jaslovské Bohunice“ , ktoré organizuje externá agentúra. Za posledné 2 roky sa väčšina kultúrnych podujatí kvôli pandémii neuskutočnila a všetci veríme, že rok 2022 bude , čo sa týka kultúry už „štandardným“ rokom. Okrem všetkých tradičných podujatí po dvojročnej prestávke obec obnoví opäť festival Countryfest Bohunice, ktorý sa bude opäť niesť v duchu nielen hudobného, ale aj rodinného festivalu. Prílohou tejto zápisnice je aj zoznam kultúrnych podujatí (viď nižšie).

Hlasovanie: Za : 5 členov (Áč, Bubánová, Holovičová, Junas, Bugár)

 Proti : 0

 Zdržal sa : 0

K bodu 3 /

Z dôvodu , že v  nasledujúcich rokoch bude narastať počet žiakov v Materskej aj Základnej škole bude musieť riešiť obec umiestnenie týchto žiakov, resp. v budúcnosti vznikne problém s priestormi, nakoľko materská ani základná škola už kapacitne nebude stačiť. Tento problém sa tým pádom dotýka aj ZUŠ . Z tohto dôvodu boli na komisiu prizvané na komisiu riaditeľky všetkých spomínaných inštitúcií, ktoré komisii objasnili danú situáciu.

Pani poslankyňa Bubánová položila otázku riaditeľke ZUŠ p-Baračkovej aký máme momentálny počet detí v ZUŠ resp. aký je tzv. „strop“, čo sa týka počtu prijatých žiakov. Pani Baračková odpovedala, že maximálny počet prijatých detí je 260 a pre nasledujúci školský rok už nebolo prijatých 15 detí. Celkový nárast vznikol založením nových triedy(odbor husle a klavír) o ktoré je veľký záujem. Čo sa týka celkového počtu ZUŠ navštevuje 65% detí z Jaslovských Bohuníc a 35 % je externých.

Riaditeľka Základnej školy p.Mojžišová informovala komisiu, že momentálne navštevuje školu 313 detí (k 15.9.2022), od februára 2022 to bude 316 detí. Situácia sa vyvíja tak, že momentálne má škola 16 tried, v ročníku 2022/2023 to bude 17 tried a v ďalšom ročníku už 18 tried. V ročníku 2022/2023 bude nárast počtu žiakov na 333 žiakov . Z tohto dôvodu bude potrebovať škola uvoľniť priestory celého podkrovia , v ktorých sa momentálne nachádza ZUŠ (okrem koncertnej sály).

 Riaditeľka Materskej školy p.Lehutová informovala, že oproti momentálnemu stavu bude treba navýšiť škôlku o 2 triedy, zväčšiť jedáleň a jestvujúca kuchyňa už bude tiež nedostačujúca a kapacitne to nebude stíhať. Takisto zaznela požiadavka na postavenie nového altánku v škôlke, prípadne nejakého prekrytia na odstavené bicykle. Pani riaditeľka ďalej vyslovila žiadosť o výsadbu buď živej, prípadne o inštaláciu umelej trávy pod stromami, nakoľko deti potrebujú priestor na hranie vonku a v horúcich letných dňoch sa ihrisko nedá využívať, kvôli obrovskému teplu.

V súvislosti s nárastom počtu žiakov a tým pádom vznikajúcimi kapacitnými problémami vzišlo niekoľko návrhov , ako v budúcnosti vyriešiť danú situáciu . Padlo viacero návrhov, ktoré budú prezentované na najbližšom zastupiteľstve 21.9.2021, hlavne vzhľadom k tomu, že obec disponuje novou budovou (budova CHVB) , ktorú bude treba v budúcnosti využiť.

Bod č. 4

Komisia schvaľovala materiáli do obecnej kroniky za rok 2019

Hlasovanie: Za : 5 členov (Áč, Bubánová, Holovičová, Junas, Bugár)

 Proti : 0

 Zdržal sa : 0

K bodu 5 /

Obec plánuje v spolupráci so ZUŠ zorganizovať 8.12.2021 Vianočný koncert .Jedinou alternatívou , čo sa týka kapacity je zorganizovať daný koncert vo veľkokapacitnom stane v Kaštieli Dezasse. Uvedený priestor zatiaľ nie je skolaudovaný, čiže uskutočnenie tejto akcie závisí od toho, či bude uvedený stan dovtedy skolaudovaný.

Vzhľadom na prekládku parovodu pri umelom ihrisku vznikne v nasledujúcich mesiacoch problém s parkovaním pri škole. Z tohto dôvodu bolo učiteľom aj rodičom ktorí tam parkujú doporučené, aby využívali na parkovanie parkovisko pri budove CHVB prípadne parkovisko v areáli športového areálu pri tenisovej hale. Ďalšou požiadavkou zo strany ZŠ aj ZUŠ bola inštalácia stojanov na bicykle.

|  |  |
| --- | --- |
| **Názov akcie na rok 2022** |  |
| 1 | Maškarný ples |  |
| 2 | Fašiangy + pochovávanie basy |  |
| 3 | Uvítanie do života |  |
| 4 | Veľkonočné tvorivé dielne |  |
| 5 | Krížová cesta |  |
| 6 | Deň učiteľov |  |
| 7 | Deň Zeme-jarná brigáda |  |
| 8 | Stavanie mája |  |
| 9 | Deň Matiek |  |
| 10 | Oslavy sv. Floriána Paderovce |  |
| 11 | Rodinné oslavy MDD |  |
| 12 | Rozlúčka s deviatakmi  |  |
| 13 | Deň Rodiny – 5.júl |  |
| 14 | Gulášová pohoda |  |
| 15 | Denný letný tábor |  |
| 16 | Countryfest Jaslovské Bohunice |  |
| 17 | Rozlúčka s prázdninami pre deti |  |
| 18 | Koncert –rozlúčka s letom |  |
| 19 | Začiatok školského roka |  |
| 20 | Posedenie s dôchodcami |  |
| 21 | Zdobenie dušičkových vencov |  |
| 22 | Lampiónový sprievod |  |
| 23 | Zhotovovanie adventných vencov |  |
| 24 | Mikuláš deťom |  |
| 25 | Zdobenie vianočného stromčeka |  |
| 26 | Darcovia krvi |  |
| 27 | Adventný koncert |  |
| 28 | Silvestrovský ohňostroj |  |
| 29 | Celoročná súťaž + ostatné |  |
| 30 | Stolový kalendár |  |

5.-6.8.2022 – „Slávnosti Jaslovské Bohunice“